Diari Oficial de la Generalitat Valenciana


Sumari del DOGV 8445, del 17-12-2018 (2018/11410)

RESOLUCIÓ de 12 de desembre de 2018, de la consellera de Sanitat Universal i Salut Pública, per la qual es proveeixen els llocs anunciats en la Resolució de 16 d'abril de 2018, de la Direcció General de Recursos Humans, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial de gestió sanitària de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8445

Data del DOGV
:   17-12-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/11777


Data del document
:   12-12-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * funcionari

RESOLUCIÓ de 12 de desembre de 2018, de la consellera de Sanitat Universal i Salut Pública, per la qual es proveeixen els llocs anunciats en la Resolució de 16 d'abril de 2018, de la Direcció General de Recursos Humans, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial de gestió sanitària de la Conselleria de Sanitat Universal i Salut Pública. [2018/11389]  
  
  
Vistos els informes preceptius i vinculants emesos per la Direcció General de Recursos Humans en data 15.11.2018, en relació amb les sol·licituds, que complixen els requisits, corresponents a la Resolució de 16 d'abril de 2018, de la Direcció General de Recursos Humans, per la qual es convoca la provisió, pel sistema de lliure designació, d'uns quants llocs de treball vacants de naturalesa funcionarial de gestió sanitària de la Conselleria de Sanitat Universal i Salut Pública (DOGV 8296, 16.05.2018), per a la provisió pel procediment de lliure designació dels llocs en ella anunciats.  
De conformitat amb el que establix l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com en l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i fent ús de les competències atribuïdes en l'article 102.3 de la Llei 10/2010 als titulars de les conselleries, resolc anomenar les següents persones en els llocs relacionats:  
  
  
Els motius per a considerar més idònies per a l'exercici del lloc a les persones anomenades, se centren preferentment en la seua aptitud professional, posada de manifest en els mèrits al·legats en el seu currículum, així com en la seua labor professional i trajectòria en llocs d'especial magnitud, complexitat i responsabilitat.  
De conformitat amb la base quarta de la Resolució de 16 d'abril de 2018, de la Direcció General de Recursos Humans, per la qual es convoca la provisió, pel sistema de lliure designació, d'uns quants llocs de treball vacants de naturalesa funcionarial de gestió sanitària de la Conselleria de Sanitat Universal i Salut Pública, i amb el que establix l'article 102 de la Llei d'ordenació i gestió de la funció pública valenciana, es declara deserta la convocatòria dels llocs número 47261, cap Servei Inspecció de Serveis Sanitaris, 60663, cap Servei Inspecció Sanitària Centres i Serveis Sanitaris i 53812, subdirector/a general EVES.  
  
D'acord amb el que estableix l'article 29 de la Llei 10/2010, d'ordenació i gestió de la funció pública valenciana, en cap cas s'integrarà en cossos o escales, el personal funcionarial procedent d'altres administracions públiques, que obtinga un lloc de treball per mitjà del procediment de lliure designació.  
El cessament en l'actual lloc de treball de les persones anomenades es produirà d'ofici el mateix dia en què es publique aquesta resolució en el DOGV, i la presa de possessió de la nou destinació es produirà amb efectes de l'endemà de la publicació.  
  
Contra la present resolució, que posa fi a la via administrativa, es podrà interposar recurs contenciós administratiu davant del jutjat contenciós administratiu que corresponga, en el termini de dos mesos a comptar des de l'endemà de la publicació d'aquesta resolució o bé recurs potestatiu de reposició davant de l'òrgan competent, en el termini d'un mes comptat des de l'endemà de la notificació. Tot això de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 12 desembre 2018.- La consellera de Sanitat Universal i Salut Pública: Ana Barceló Chico.